Το Επόμενο Πρωινό

Η ταινία Το Επόμενο Πρωινό (αγγλ. The Morning After) είναι θρίλερ μυστηρίου του 1986 σε σκηνοθεσία Σίντνεϊ Λουμέτ και πρωταγωνιστές τους Τζέιν Φόντα, Τζεφ Μπρίτζες και Ραούλ Τζούλια. Το σενάριο έγραψε ο Τζέιμς Χικς. Η ταινία χάρισε στη Φόντα την έβδομη και τελευταία υποψηφιότητά της για Όσκαρ. Η Κάθι Μπέιτς εμφανίστηκε σε μικρό ρόλο στην ταινία.

Υπόθεση 
Η Άλεξ Στέρνμπεργκεν (Τζέιν Φόντα), μια πρώην στάρλετ του Χόλυγουντ, ξυπνάει με πονοκέφαλο και χωρίς να θυμάται τα γεγονότα της προηγούμενης νύχτας, βρίσκει δίπλα της το σώμα ενός νεκρού άνδρα. Βγαίνει από το διαμέρισμα όντας σίγουρη ότι το μαχαίρωσε εκείνη, ενώ ήταν μεθυσμένη. Στο δρόμο της εμφανίζεται ο Τέρνερ Κένταλ (Τζεφ Μπρίτζες), ένας πρώην αστυνομικός που προθυμοποιείται να τη βοηθήσει να αποδείξει την αθωότητά της. Το σώμα του νεκρού όμως συνεχίζει να εμφανίζεται μπροστά της.

Υποδοχή 
Η ταινία έχει βαθμολογία 71% στην ιστοσελίδα των κριτικών Rotten Tomatoes.

Βραβεία 
Η Τζέιν Φόντα έλαβε την έκτη της υποψηφιότητα (και έβδομη στο σύνολο) για Όσκαρ Α' Γυναικείου Ρόλου για την ερμηνεία της, αλλά έχασε το βραβείο από την Μάρλι Μάτλιν.

Βραβεία Ακαδημίας Κινηματογράφου (Όσκαρ) 
Υποψηφιότητα:
Α' Γυναικείου Ρόλου – Τζέιν Φόντα

Παραπομπές

Εξωτερικοί σύνδεσμοι

Ε
Ταινίες του 1986
Αμερικανικές θρίλερ ταινίες μυστηρίου
Αμερικανικές ταινίες
Αγγλόφωνες ταινίες